CELEX: 52013PC0174
Language: hu
Date: 2013-04-03
Title: Javaslat AZ EURÓPAI PARLAMENT ÉS A TANÁCS RENDELETE az Európai Tengerészeti Biztonsági Ügynökségnek a hajók által okozott szennyezéssel és az olaj- és gázipari létesítmények által okozott tengerszennyezéssel kapcsolatos válaszintézkedésekhez kötődő tevékenységeinek többéves finanszírozásáról

|
			
		
		
		52013PC0174
		
			Javaslat AZ EURÓPAI PARLAMENT ÉS A TANÁCS RENDELETE az Európai Tengerészeti Biztonsági Ügynökségnek a hajók által okozott szennyezéssel és az olaj- és gázipari létesítmények által okozott tengerszennyezéssel kapcsolatos válaszintézkedésekhez kötődő tevékenységeinek többéves finanszírozásáról /* COM/2013/0174 final - 2013/0092 (COD) */
			
				
		
		
			
			   	INDOKOLÁS
1. A
JAVASLAT CÉLJA
A 2002-ben létrehozott Európai Tengerészeti
Biztonsági Ügynökség[1]
(a továbbiakban: az ügynökség vagy az EMSA) feladatait 2004-ben terjesztették
ki a tengerszennyezéssel kapcsolatos válaszintézkedések területére[2].
Tekintettel az ügynökség szennyezés elhárításában betöltött szerepének hosszú
távú jellegére, a feladatok hatékony és alapos teljesítése érdekében
gondoskodni kell a többéves kötelezettségvállaláson alapuló, megfelelő pénzügyi
biztonságról. Ennek megfelelően az uniós jogalkotó 2006-ban kialakította az
ügynökség hajók által okozott szennyezéssel kapcsolatos válaszintézkedésekhez
kötődő tevékenységek 2007–2013 közötti időszakra vonatkozó többéves
finanszírozását[3].
E jogszabályjavaslat célja az új pénzügyi terv keretében[4]
megújítani a többéves finanszírozást a 2014-től 2020-ig tartó időszakra
kiterjedően.
2. A
JAVASOLT INTÉZKEDÉS INDOKOLÁSA
2.1. Háttér
Az ügynökség 2002-es létrehozásához az ERIKA
olajszállító tartályhajó kiterjedt olajszennyezést is eredményező 1999.
decemberi nagyméretű tengeri balesete vezetett. A PRESTIGE olajszállító
tartályhajó 2002. novemberi balesete okozta legutóbbi olajkiömlés nyomán az
ügynökséget egyedi feladatokkal és kötelezettségekkel ruházták fel a hajók
által okozott szennyezéssel kapcsolatos válaszintézkedések területén. Az
ügynökség 2004 októberében elfogadta az olajszennyezés elhárítását célzó
készültségre és a szennyezés elleni fellépésre vonatkozó cselekvési tervet (a
továbbiakban: az olajszennyezési cselekvési terv). 2007 júniusában elfogadásra
került egy második cselekvési terv a veszélyes és káros anyagok szennyezésének
elhárítását célzó készültségre és a szennyezés elleni fellépésre vonatkozóan (a
továbbiakban: a HNS-cselekvési terv)[5].
Az EMSA éves munkaprogramjának részeként az ügynökség igazgatási tanácsának
feladata a cselekvési tervek naprakésszé tétele. 
2010 márciusában az igazgatási tanács
jóváhagyott egy ötéves stratégiát[6],
amely két fontos témakört illetően kapcsolódik a hajók által okozott
szennyezéssel kapcsolatos válaszintézkedésekhez. Egyrészt a nyolcadik témakör
ismerteti az EMSA szerepét a hajók általi jogellenes szennyezés tekintetében
(végrehajtási kérdések, a CleanSeaNet megerősítése a hajók helymeghatározását
segítő információk integrációja révén). Másrészt a tizenkettedik témakör
foglalkozik a tengerszennyezéssel szembeni felkészültséggel és a szennyezés
elhárításával.
Végezetül a Bizottság 2010 októberében
javaslatot tett az EMSA-rendelet módosítására, mely többek között előírja a
szennyezés bekövetkezése esetén végrehajtandó intézkedések célzott
kiterjesztését a nyílt tengeri olaj- és gázkitermelő létesítményekhez köthető
balesetekre[7].
A javaslat szorgalmazza továbbá, hogy az EMSA nyújtson segítséget az EU
szomszédos országainak is, egyebek mellett a szennyezéssel kapcsolatos
válaszintézkedések területén. Az Európai Parlament és a Tanács 2012 áprilisában
megállapodásra jutott a javaslatot illetően, és a 2013 januárjában elfogadott
rendeletben[8]
megerősítést nyernek az említett rendelkezések.
2.2. Az EMSA jelenlegi feladatai a
szennyezéssel kapcsolatos válaszintézkedések területén
A 2038/2006/EK rendeletnek és a hajók által
okozott szennyezésről szóló 2005/35/EK irányelvnek[9]
megfelelően az ügynökség a tengerszennyezéssel kapcsolatos válaszintézkedések
területén három alapvető feladatkört lát el:
a) Operatív segítségnyújtás a tagállamoknak

Az ügynökség által fenntartott készenléti
hálózat olajszennyezés-elhárító hajói az olajkiömléssel érintett tagállamokban
rendelkezésre álló kapacitás megerősítésére vethetők be. Az ügynökség emellett
működteti a CleanSeaNet elnevezésű műholdas olajkiömlés-észlelő és -megfigyelő
szolgálatot, és a MAR-ICE hálózaton keresztül információkat szolgáltat a vegyi
anyagok tengerbe jutásának eseteiről. Az érintett parti államok az uniós
polgári védelmi mechanizmuson[10]
keresztül kérhetik az olajszennyezés-elhárító hajók bevetését. Az uniós
mechanizmus tagállami fellépési mechanizmusokhoz közelítése rendszeres nemzeti
és regionális gyakorlatokon való részvétel segítségével történik. 
b) Együttműködés és koordináció
Az ügynökség kapcsolatot tart a tagállamok
szennyezéselhárítási szakembereivel, a meglévő regionális megállapodásokkal és
a Nemzetközi Tengerészeti Szervezettel (IMO).
c) Tájékoztatás
Az ügynökség a tengerszennyezéssel kapcsolatos
válaszintézkedések területén gyűjti, elemzi és terjeszti a bevált gyakorlati
megoldásokra, technikákra és innovatív eljárásokra vonatkozó adatokat.
 A teljesítések összegzése (2007 – 2012. szeptember) 
 A többéves pénzügyi keret felhasználása az EMSA alábbi, a tengerszennyezéssel szembeni felkészültséggel és a szennyezéssel kapcsolatos válaszintézkedésekhez kötődő alapvető fontosságú szolgáltatásait és kapcsolódó teljesítéseit teszi lehetővé: 
 Olajszennyezés-elhárító hajók készenléti hálózata: 
 Jelenleg 16 élő szerződés biztosítja az EU valamennyi regionális tengeri medencéjének lefedettségét. Összesen 18, átlagosan mintegy 3500 m3 tárolókapacitású olajszennyezés-elhárító hajót lehet egyszerre és 24 órán belül bevetni. || Az EMSA hajói 2007 óta 36 nemzetközi (határokon átnyúló) operatív gyakorlaton vettek részt. E gyakorlatok lehetővé teszik az EMSA szolgáltatásai és az egyes tagállamok fellépési mechanizmusai közötti összhangot. 
 CleanSeaNet 
 A szolgálat 2007. áprilisi útnak indítása óta több mint 12 000 műholdfelvétel készült, ez évente átlagosan több mint 2000 felvételt jelent. || Több mint 1 000 millió km2 kiterjedésű terület megfigyelésére került sor. || A helyszíni megfigyelés a tagállami tájékoztatás alapján évente mintegy 200 jogellenes szennyezést tárt fel. 
 Balesetekre adott válaszlépések 
 2007 óta 25 alkalommal hívták segítségül az EMSA szennyezéselhárító szolgálatát. Az érintett parti államoknak nyújtott sürgősségi támogatás az alábbiakra terjedt ki: szennyezéselhárító hajók, műholdfelvételek, a MAR-ICE hálózat és helyszíni szakértők rendelkezésre bocsátása. || A sürgősségi támogatás keretében Európában 4 alkalommal került sor szennyezéselhárító hajók bevetésére. || A Deepwater Horizon esetében bekövetkezett olajszivárgás idején az USA felszereléseket tartalmazó támogatási csomagot kapott a sürgősségi támogatás keretében. 
 Bevált gyakorlat: fejlesztés és népszerűsítés 
 Az EMSA 20 szakértői találkozónak és szemináriumnak adott otthont. (A tagállamok ügyeletes tisztviselőinek a CleanSeaNet-ről nyújtott rendszeres képzés és/vagy a hálózathoz tartozó hajók üzemeltetőivel tartott megbeszélések mellett.) || Összesen hét, a tagállamok megelőzési és elhárítási szakpolitikáit és kapacitásait különböző szempontok alapján elemző kimutatást tett közzé. || Az EMSA irányította az „EMPOLLEX” köztisztviselői csereprogramot, amely 2008. júniusi elindítása óta 21 szakértő tagállamok közötti cseréjét tette lehetővé. || A diszpergálószerek baleset-elhárítási alkalmazására vonatkozó döntést segítő eszközt dolgozott ki. Felkérésre konkrét tanulmányokat koordinált (pl. „Study on discharge facilities” [Tanulmány a kibocsátó létesítményekről], „Safe Platform study: development of vessel requirements to operate in dangerous atmospheres” [Tanulmány a biztonságos fúróplatformokról: veszélyes körülmények között üzemeltetett hajókra vonatkozó követelmények kidolgozása]) 
2.3. Jövőbeni feladatok
A fent ismertetetteknek megfelelően az EMSA-t
létrehozó 2013 januárjában hatályba lépő módosításával az ügynökség hatásköre
az alábbi új feladatokkal bővült a szennyezéssel szembeni válaszintézkedések
területén:
a) az EMSA jelenleg a „hajók által okozott
szennyezés” elhárítására irányuló cselekvései ki fognak terjedni az „olaj- és
gázipari létesítmények által okozott tengerszennyezés” elhárítására is;
b) az EMSA CleanSeaNet szolgálata figyelemmel
fogja kísérni az „olaj- és gázipari létesítmények által okozott tengeri
olajszennyezések kiterjedését és környezeti hatását”;
c) a jelenlegi rendelet földrajzi hatályának
(a tagállamok és a csatlakozásra váró országok) kiterjesztésével az ügynökség
segítséget nyújthat „az európai szomszédságpolitika partnerországainak és a
párizsi memorandum részes országainak”. Ennek köszönhetően az EMSA hajóit be
lehet vetni az Unió regionális tengeri medencéinek teljes területén.
A Bizottság javaslata szerint az előirányzott
összeget kizárólag az első két új feladat költségeinek biztosítására kellene
fordítani úgy, hogy a kezdeti finanszírozással megteremtődjenek az új feladatok
elvégzésének feltételei, de a meglévő feladatok végzésének feltételei se
romoljanak. A harmadik új feladat finanszírozását a bővítési politika, valamint
az európai szomszédságpolitika által érintett országokra vonatkozó, meglévő
uniós programokból (a Földközi-tenger védelmét szolgáló SAFEMED és a
Fekete-tengerre irányuló TRACECA-kezdeményezés programjaiból) lenne célszerű
biztosítani. Programirányítási és költségvetési szempontból megfelelőbbnek
tűnik az EU meglévő, az említett országoknak biztosított támogatási keretéből
finanszírozni ezt az új feladatot. 
2.4. Az EMSA jelenlegi, a szennyezéssel
kapcsolatos válaszintézkedésekhez kötődő tevékenységek értékelése
Az 1406/2002/EK rendeletnek megfelelően az
ügynökség 2012-ig terjedően minden év január 31-ig jelentést dolgozott ki a
cselekvési tervek pénzügyi végrehajtásáról. Ezek a jelentések megtekinthetők az
ügynökség honlapján. 2013-tól kezdődően e jelentéstétel az ügynökség éves
tevékenységi jelentésének keretében fog történni.
Ezen túlmenően a Bizottság 2011 májusában
jelentést készített a 2038/2006/EK rendelet végrehajtásáról[11]. Ez a
jelentés az ügynökség – igazgatási tanácsa által jóváhagyott – átfogó
hozzájárulására[12],
többek között az érdekelt felekkel folytatott konzultációkra és részletes
forgatókönyvekre épül. Az EMSA igazgatási tanácsa elsősorban a munkaprogram és
a költségvetés elfogadásán, valamint az éves jelentésen, a Számvevőszék és a
költségvetési hatóság pedig a zárszámadáson keresztül felügyeli és követi
nyomon az ügynökség cselekvéseit.
A tevékenységek értékeléséből levonható az a
két főbb következtés, hogy: 
1) a szennyezéssel kapcsolatos válaszintézkedésekre
elkülönített költségvetés megfelelő, és 
2) a támogatott intézkedések
költséghatékonyak, hozzáadott értékkel bírnak és kezelésük megfelelő.
2.5. A javasolt tevékenységek előzetes
értékelése
Az elkészült előzetes értékelés, mely e
javaslat mellékletében található (SEC(2013) xxx dokumentum), megerősíti a
többéves pénzügyi keret szerepének fontosságát és hatékonyságát, továbbá
meghatározza az elkülönítésre szánt összegeket.
3.           A
javaslat jogi elemei
3.1.        Jogalap
A javaslat jogalapja az Európai Unió
működéséről szóló szerződés 100. cikkének (2) bekezdése, amely a Szerződés
korábbi változatában az 2038/2006/EK rendelet jogalapjául is szolgált.
3.2.        A szubszidiaritás és az
arányosság elve
A szubszidiaritás és az arányosság elve teljes
mértékben érvényesül, hiszen az ügynökség a hajók és a tengeri létesítmények
által okozott szennyezéssel kapcsolatos válaszintézkedések különböző
rendszereit ötvözve biztosít európai szintű fellépést. A tevékenységek
többségére az érintett parti államok kérésére kerül sor. A regionális szintű
szoros együttműködést jól szemlélteti, hogy az EU a következő regionális
partnerségek szerződő fele: 
·                        
a Balti-tenger térsége tengeri környezetének
védelméről szóló egyezmény (az 1992-ben felülvizsgált Helsinki egyezmény); 
·                        
a Földközi-tenger tengeri környezetének és
partvidékének szennyezés elleni védelméről szóló egyezmény (barcelonai
egyezmény) és annak bizonyos jegyzőkönyvei; 
·                        
az Északi-tenger olajjal és más káros anyagokkal
való szennyezése elleni küzdelemről szóló együttműködési megállapodás (bonni
megállapodás); 
·                        
az Atlanti-óceán észak-keleti körzete tengeri
környezetének védelméről szóló egyezmény (OSPAR-egyezmény); 
·                        
az Atlanti-óceán északkeleti partjainak és vizeinek
szennyezés elleni védelmére irányuló együttműködési megállapodás (lisszaboni
megállapodás), valamint annak hatályba nem lépett kiegészítő jegyzőkönyve. 
Az Unió jelenleg tárgyalásokat folytat a
bukaresti egyezményhez (Egyezmény a Fekete-tenger szennyezés elleni védelméről)
való csatlakozásról.
3.3.        A jogi aktus típusának
megválasztása
A rendelet a többéves pénzügyi keret
létrehozására szolgáló legmegfelelőbb jogi eszköz. Már 2006-ban erre az
eszközre esett a választás.
4.           Költségvetési
vonzatok
A fentiek ismeretében a Bizottság azt
javasolja, hogy az új többéves pénzügyi kerettel összhangban kerüljön ismét
elkülönítésre egy többéves pénzügyi keret a 2014. január 1-jétől a 2020.
december 31-ig tartó időszakra vonatkozó uniós költségvetésből. A Bizottság 2011.
júniusi, az Európa 2020 stratégia költségvetési csomagjának és a jelenlegi
gyakorlatnak megfelelően a keretösszeget az 1. fejezetből (Intelligens és
inkluzív növekedés) kell fedezni. A Bizottság tehát 160,5 millió EUR összeg
elkülönítését javasolja a referenciaidőszak tekintetében. További részletek a
csatolt pénzügyi kimutatásban és előzetes értékelésben szerepelnek. Az éves
összegeket a költségvetési eljárással összhangban a költségvetési hatóságnak
kell engedélyeznie.
5.           A
javaslat tartalma
A javaslat a szükséges kiigazítások mellett
szorosan követi a 2038/2006/EK rendelet szerkezetét, nyolc cikkből épül fel:
·                        
1. cikk: Tárgy
·                        
2. cikk: Fogalommeghatározások
·                        
3. cikk: Hatály
·                        
4. cikk: Uniós finanszírozás
·                        
5. cikk: A meglévő kapacitások figyelemmel kísérése
·                        
6. cikk: Az Unió pénzügyi érdekeinek védelme
·                        
7. cikk: Félidős értékelés
·                        
8. cikk: Hatálybalépés
2013/0092 (COD)
Javaslat
AZ EURÓPAI PARLAMENT ÉS A TANÁCS
RENDELETE
az Európai Tengerészeti Biztonsági
Ügynökségnek a hajók által okozott szennyezéssel és az olaj- és gázipari
létesítmények által okozott tengerszennyezéssel kapcsolatos
válaszintézkedésekhez kötődő tevékenységeinek többéves finanszírozásáról
(EGT-vonatkozású szöveg)
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió működéséről szóló
szerződésre és különösen annak 100. cikke (2) bekezdésére,
tekintettel az Európai Bizottság javaslatára,
a javaslat nemzeti parlamenteknek való
továbbítását követően,
tekintettel az Európai Gazdasági és Szociális
Bizottság véleményére[13],
tekintettel a Régiók Bizottságának véleményére[14],
a rendes jogalkotási eljárás keretében[15],
mivel:
(1)       A 2002. június 27-i 1406/2002/EK
európai parlamenti és tanácsi rendelet[16] a tengeri biztonság magas, egységes és
hatékony szintjének biztosítása és a hajók által okozott szennyezés megelőzése
céljából létrehozta az Európai Tengerbiztonsági Ügynökséget (a továbbiakban: az
ügynökség).
(2)       Az európai vizeken
bekövetkezett balesetek – különösen az „Erika” és a „Prestige” olajszállítók
balesetei – nyomán Az 1406/2002/EK rendeletet módosító, 2004. március 31-i 724/2004/EK
európai parlamenti és tanácsi rendelet[17] az ügynökség számára új feladatokat jelöl
ki a hajók által okozott szennyezés megelőzésére és elhárítására.
(3)       Az 1406/2002/EK rendeletet
módosító, 2013. január 15-i 100/2013/EU európai parlamenti és tanácsi rendelet[18] egyrészt
az ügynökség hatáskörébe utalta az olaj- és gázipari létesítmények által
okozott tengerszennyezéssel kapcsolatos válaszintézkedésekkel összefüggő
feladatokat, másrészt kiterjesztette az ügynökség szolgáltatásait a bővítési
politika és az európai szomszédságpolitika által érintett országokra.
(4)       A 2006. december 18-i 2038/2006/EK
európai parlamenti és tanácsi rendelettel[19] életre hívott, az Európai Tengerészeti
Biztonsági Ügynökség hajók által okozott szennyezéssel kapcsolatos
válaszintézkedésekhez kötődő tevékenységeinek többéves finanszírozása 2013.
december 31-én lejár.
(5)       Az ügynökség igazgatási
tanácsa a hajók által okozott szennyezés megelőzésével és elhárításával
összefüggő feladatok végrehajtása érdekében, 2004. október 22-én cselekvési
tervet fogadott el az olajszennyezés elhárítását célzó készültségre és a
szennyezéssel kapcsolatos válaszintézkedésekre, amely terv meghatározza az
ügynökségnek az olajszennyezés elhárításához kötődő tevékenységeit, és célja,
hogy biztosítsa az ügynökség rendelkezésére álló pénzügyi eszközök optimális
felhasználását. 2007. június 12-én az igazgatási tanács elfogadta a veszélyes
és káros anyagok szennyezésének elhárítását célzó készültségre és a szennyezés
elleni fellépésre vonatkozó cselekvési tervet. Az 1406/2002/EK rendelet 15.
cikke értelmében mindkét cselekvési tervet évente kell frissíteni az ügynökség
éves munkaprogramja keretében. 
(6)       A cselekvési tervek
meghatározása szerint az ügynökség szennyezéssel kapcsolatos válaszintézkedései
nem kizárólag információs, együttműködési és összehangolási tevékenységekre
vonatkoznak, hanem az érintett államok számára történő műveleti
segítségnyújtásra is azáltal, hogy a tagállamok előzetes kérése alapján
szennyezésmentesítő hajókat biztosít számukra az olajszennyezés és egyéb –
például veszélyes és mérgező anyagok által okozott – szennyezések elhárításának
céljára. Az ügynökségnek különös figyelmet kell fordítania a
legsérülékenyebbekként meghatározott területekre, a segítségre szoruló bármely
más terület támogatásának sérelme nélkül.
(7)       Az ügynökség e területen
kifejtett tevékenységei nem mentesíthetik a parti államokat azon
kötelezettségük alól, hogy szennyezés esetére megfelelő válaszintézkedési
mechanizmusokkal rendelkezzenek, és megfeleljenek a tengeri szennyezési esemény
bekövetkezésekor kölcsönös segítségnyújtást biztosító, meglévő együttműködési
megállapodásoknak. Az Unió több regionális partnerség szerződő fele és jelenleg
további regionális szervezetekhez való csatlakozást készít elő.
(8)       Az ügynökség tevékenységeit
össze kell hangolni az Unió által aláírt kétoldalú és regionális megállapodások
tevékenységeivel. Tengerszennyezés bekövetkezése esetén az ügynökségnek
segítséget kell nyújtania azon érintett állam(ok)nak, amelyek fennhatósága
alatt a tisztítási műveleteket el fogják végezni.
(9)       Az ügynökségnek aktív
szerepet kell vállalnia egy olyan központi műholdképes szolgálat
kifejlesztésében, amely a felügyeletre, a szennyezés korai felismerésére és a
szennyezésért felelős hajók, illetve olaj- és gázipari létesítmények
azonosítására szolgál. E rendszernek javítania kell az adatok elérhetőségét és
a szennyezéssel kapcsolatos válaszintézkedések eredményességét.
(10)     Az ügynökség által az érintett
államoknak nyújtandó kiegészítő eszközöket a 2007. november 8-i 2007/779/EK,
Euratom tanácsi határozattal[20]
kialakított uniós polgári védelmi mechanizmus révén kell rendelkezésre
bocsátani.
(11)     A teljes körű végrehajtás
biztosítása érdekében az ügynökség rendelkezésére kell bocsátani egy olyan
megvalósítható és költséghatékony rendszert, amely különösen az ügynökségnek az
érintett parti államok részére történő műveleti segítségnyújtását
finanszírozza.
(12)     A szennyezéssel kapcsolatos
válaszintézkedések és a járulékos cselekvések területén az ügynökségre bízott
feladatok finanszírozása érdekében ezért egy többéves kötelezettségvállalás
alapján gondoskodni kell a megfelelő pénzügyi biztonságról. Az Uniós éves
hozzájárulásának összegéről a költségvetési hatóságnak kell döntenie az éves
költségvetési eljárásnak megfelelően.
(13)     A szennyezéssel kapcsolatos
válaszintézkedésekre fordítandó összegeknek a 2014. január 1-jétől a 2020.
december 31-ig tartó időszakot kell fedezniük, összhangban az új többéves
pénzügyi kerettel. Ennek megfelelően biztosítani kell az említett időszakra
vonatkozó pénzügyi keretet.
(14)     A bővítési politika és az
európai szomszédságpolitika által érintett országoknak biztosított ügynökségi
támogatás finanszírozását az ezen országokra vonatkozó, már meglévő uniós
programokból kell fedezni, ezért ez nem szerepelhet költségvetési tételként a
többéves pénzügyi keretben.
(15)     A kötelezettségek legjobb
felosztása és a hajók által okozott szennyezéssel kapcsolatos
válaszintézkedések tekintetében előforduló változások figyelembevétele
érdekében biztosítani kell a cselekvések iránti különleges igények folyamatos
figyelemmel kísérését az éves pénzügyi kötelezettségek kiigazításának lehetővé
tétele céljából.
(16)     Az 1406/2002/EK rendeletet
módosító 100/2013/EU rendeletnek megfelelően az ügynökség éves jelentésében
ismerteti a többéves keret pénzügyi végrehajtását,
ELFOGADTÁK EZT A RENDELETET:
1. cikk
Tárgy
E rendelet meghatározza az Európai
Tengerészeti Biztonsági Ügynökségnek a részére a hajók és a tengeri olaj- és
gázipari létesítmények által okozott szennyezéssel kapcsolatos válaszintézkedések
területén az 1406/2002/EK rendelet 1. és 2. cikke értelmében kijelölt új
feladatok végrehajtását szolgáló költségvetéséhez történő uniós pénzügyi
hozzájárulás részletes szabályait.
2. cikk
Fogalommeghatározások
E rendelet alkalmazásában:
a) „olaj”: kőolaj bármely formájában, ideértve
a nyersolajat, a fűtőolajat, az olajüledéket, a kőolaj maradékot és a
finomított termékeket, az olajszennyezés elhárítását célzó készültségről,
ellenintézkedésről és együttműködésről szóló 1990. évi nemzetközi egyezmény
értelmében;
b) „veszélyes és mérgező anyagok”: az olaj
kivételével minden olyan anyag, amely tengeri környezetbe kerülve valószínűleg
veszélyezteti az emberi egészséget, árt az élő erőforrásoknak és a tengeri
élővilágnak, kárt okoz a tengeri környezet üdülési célú vagy egyéb jogszerű
felhasználásában, a veszélyes és mérgező anyagok okozta szennyezés elhárítását
célzó készültségről, ellenintézkedésről és együttműködésről szóló 2000. évi
jegyzőkönyv értelmében.
3. cikk
Hatály
Az ügynökség számára rendelkezésre bocsátott,
az 1. cikkben meghatározott uniós pénzügyi hozzájárulás célja a hajók által
okozott szennyezéssel és a tengeri olaj- és gázipari létesítmények által
okozott tengerszennyezéssel kapcsolatos válaszintézkedésekhez kötődő
tevékenységek, úgy mint az olajszennyezés elhárítását célzó készültségre és a
szennyezés elleni fellépésre vonatkozó cselekvési terv és a veszélyes és káros
anyagok szennyezésének elhárítását célzó készültségre és a szennyezés elleni
fellépésre vonatkozó cselekvési terv elemeinek finanszírozása, különös
tekintettel az alábbiakra:
a) tájékoztatás, elsősorban a bevált
gyakorlatok, technikák és innovációk – például a hajók tartályürítésének
felügyeletére és a tengeri fúróplatformok működésből származó és véletlen
kibocsátásainak felügyeletére szolgáló eszközök – összegyűjtése, elemzése és
terjesztése;
b) együttműködés és összehangolás, valamint a
tagállamoknak és a Bizottságnak nyújtott technikai és tudományos
segítségnyújtás az uniós polgári védelmi mechanizmus, a Nemzetközi Tengerészeti
Szervezet és a vonatkozó regionális megállapodások kapcsolódó tevékenységeinek
keretében;
c) műveleti segítségnyújtás, továbbá – kérésre
– az érintett államok szennyezéscsökkentő cselekvéseinek kiegészítő eszközökkel
– például készenléti szennyezéscsökkentő hajókkal, műholdfelvételekkel és
felszerelésekkel – történő támogatása a hajók által véletlenül vagy szándékosan
okozott szennyezések, valamint az olaj- és gázipari létesítmények által
előidézett tengerszennyezés esetén.
4. cikk
Uniós finanszírozás
A 3. cikkben említett feladatok végrehajtására
szolgáló, folyó áron értendő pénzügyi referenciaösszeg a 2014. január 1-jétől 2020.
december 31-ig tartó időszakra 160 500 000 EUR.
Az éves előirányzatokat a pénzügyi keret
határain belül a költségvetési hatóság határozza meg. Ezzel kapcsolatban
garantálni kell a tagállamok részére a 3. cikk c) pontja szerint járó műveleti
segítségnyújtás szükséges összegét.
5. cikk
A meglévő kapacitások figyelemmel kísérése
Az ügynökség által – például további
szennyezéselhárító hajók révén – biztosított műveleti segítségnyújtás
követelményeinek meghatározása érdekében az ügynökség rendszeresen összeállítja
az Unió különböző régióiban rendelkezésre álló – kereskedelmi és adott esetben
állami – szennyezéselhárítási mechanizmusok és a kapcsolódó válaszintézkedési
kapacitások listáját.
Az ügynökséget a tagállamok látják el a lista
összeállításához szükséges információkkal. 
Az ügynökség igazgatási tanácsa figyelembe
veszi a szóban forgó listát az ügynökségnek a többéves pénzügyi keretből
támogatandó, a szennyezéssel kapcsolatos válaszintézkedésekhez kötődő
tevékenységeire vonatkozó döntése előtt. 
6. cikk
Az Unió pénzügyi érdekeinek védelme
(1) A 2988/95/EK, Euratom tanácsi rendelettel[21] és a 2185/96/Euratom,
EK tanácsi rendelettel[22],
valamint az 1073/1999/EK európai parlamenti és tanácsi rendelettel[23]
összhangban a Bizottság és az ügynökség biztosítja, hogy az e rendelet alapján
finanszírozott cselekvések végrehajtása során megvédjék az Unió pénzügyi
érdekeit a csalással, korrupcióval és egyéb jogellenes tevékenységekkel
szemben, hatékony ellenőrzések és a jogosulatlanul kifizetett összegek
beszedése, valamint – ha szabálytalanságokat állapítanak meg – hatékony,
arányos és visszatartó erejű szankciók révén.
(2) Az e rendelet alapján finanszírozott uniós
cselekvések tekintetében a 2988/95/EK, Euratom rendelet 1. cikkének (2)
bekezdésében említett szabálytalanság az uniós jog valamely rendelkezésének
megsértése vagy egy szerződéses kötelezettségnek valamely cselekmény vagy
mulasztás útján, egy gazdasági szereplő által történő megszegése, amelynek
eredményeként az Európai Unió általános költségvetése vagy az Európai Unió
által kezelt költségvetések kárt szenvednek vagy szenvednének az indokolatlan
kiadási tételek miatt.
(3) A Bizottság és az ügynökség saját
feladatkörén belül külön-külön biztosítja az uniós cselekvések e rendelet
szerinti finanszírozása során a pénzeszközök optimális felhasználását.
7. cikk
Félidős értékelés
Legkésőbb 2017. december 31-ig a Bizottság –
az ügynökség által szolgáltatott információ alapján – e rendelet végrehajtásáról
szóló jelentést nyújt be az Európai Parlament és a Tanács részére. A jelentés –
amelyet az ügynökség igazgatási tanácsa hatáskörének sérelme nélkül kell
elkészíteni – a 2014. január 1-jétől 2016. december 31-ig tartó időszakra
vonatkozó kötelezettségek és kiadások tekintetében tartalmazza a 4. cikkben
említett uniós hozzájárulások felhasználásának eredményeit.
E jelentés alapján a Bizottság, amennyiben
szükséges, javaslatot tehet e rendelet módosítására elsősorban a hajók által
okozott szennyezések és az olaj- és gázipari létesítmények által előidézett
tengerszennyezés – többek között az olaj, illetve a veszélyes vagy mérgező
anyagok által okozott szennyezések – elleni küzdelem terén elért tudományos
eredmények figyelembe vétele érdekében.
8. cikk
Hatálybalépés
Ez a rendelet az Európai Unió Hivatalos
Lapjában való közzétételét követő huszadik napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
[…]                                                                […]
PÉNZÜGYI KIMUTATÁS JAVASLATOKHOZ
1.           A JAVASLAT/KEZDEMÉNYEZÉS FŐBB ADATAI
1.1.        A javaslat/kezdeményezés címe

az
Európai Tengerészeti Biztonsági Ügynökségnek a hajók által okozott
szennyezéssel és az olaj- és gázipari létesítmények által okozott
tengerszennyezéssel kapcsolatos válaszintézkedésekhez kötődő tevékenységeinek
többéves finanszírozásáról szóló európai parlamenti és tanácsi rendeletre
irányuló javaslat
1.2.        Érintett szakpolitikai
terület(ek) a tevékenységalapú irányítás /tevékenységalapú
költségvetés-tervezés keretében[24]
06:
Energiaügy és közlekedés
0602:
Belvízi, légi és tengeri közlekedési politika
060203:
Európai Hajózásbiztonsági Ügynökség
06020302:
Európai Tengerbiztonsági Ügynökség, Szennyezés elleni intézkedések
A
hajók által okozott szennyezéssel és az olaj- és gázipari létesítmények által
okozott tengerszennyezéssel kapcsolatos válaszintézkedésekre vonatkozó
rendelkezések végrehajtása
1.3.        A javaslat/kezdeményezés
típusa 
x A javaslat/kezdeményezés
új intézkedésre irányul 
¨ A
javaslat/kezdeményezés kísérleti projektet/előkészítő fellépést követő új
fellépésre irányul[25]

¨ A javaslat/kezdeményezés
jelenlegi intézkedés meghosszabbítására irányul 
¨ A
javaslat/kezdeményezés új intézkedésnek megfelelően módosított intézkedésre
irányul 
1.4.        Célkitűzések
1.4.1.     A javaslat/kezdeményezés által
érintett többéves bizottsági stratégiai célkitűzések 
Az
Európa 2020 stratégiával összhangban lévő célkitűzések/uniós hozzáadott érték: 
Az
ügynökség hozzájárul az uniós gazdaság és az uniós polgárok számára nyújtott
biztonságos és fenntartható tengeri közlekedéshez. Ez teljes összhangban van az
Európa 2020 stratégia három prioritásával:
–
Intelligens növekedés: tudáson és innováción alapuló gazdaság kialakítása. Az
ügynökség közreműködik a hajókra vonatkozó lehető legszínvonalasabb műszaki
szabványok kidolgozásában, ezzel támogatva a tudást és az innovációt.
–
Fenntartható növekedés: erőforrás-hatékonyabb, környezetbarátabb és
versenyképesebb gazdaság. Az ügynökség különféle területeken járul hozzá a
hajók által okozott szennyezés megelőzéséhez és a tengeri szennyezés
elhárításához. A hajózási ágazat közreműködik az „Erőforrás-hatékony Európa”
elnevezésű kiemelt kezdeményezés végrehajtásában. Az ügynökség is szerepet
játszik az ágazati végrehajtásban.
–
Inkluzív növekedés: magas foglalkoztatás, valamint társadalmi és területi
kohézió jellemezte gazdaság kialakításának ösztönzése. A tengeri közlekedés a
szigetek és a legkülső régiók szempontjából alapvető fontossággal bír a
területi kohézió és az Európai Unióba való integrálás biztosításában. Az
ügynökség közreműködik a tengeri közlekedésnek az Unió számára való
biztonságossá és fenntarthatóvá tételében.
1.4.2.     Konkrét célkitűzés(ek) és a
tevékenységalapú irányítás/tevékenységalapú költségvetés-tervezés keretébe
tartozó érintett tevékenység(ek) 
Költségvetési terület: 06 02 – 3. sz. konkrét célkitűzés: A közlekedésbiztonság javítása
A tevékenységalapú irányítás/tevékenységalapú költségvetés-tervezés
keretébe tartozó érintett tevékenység(ek): 06020302 Európai
Tengerészeti Biztonsági Ügynökség
1.4.3.     Várható eredmény(ek) és
hatás(ok)
Tüntesse fel, milyen
hatásokat gyakorolhat a javaslat/kezdeményezés a
kedvezményezettekre/célcsoportokra.
Többéves
pénzügyi biztonság nyújtása az ügynökség szennyezéssel kapcsolatos
válaszintézkedéseihez kötődő tevékenységeihez 
1.4.4.     Eredmény- és hatásmutatók 
Tüntesse fel a
javaslat/kezdeményezés megvalósításának nyomon követését lehetővé tevő
mutatókat.
Az
EMSA teljesítménymutatókat dolgozott ki és tett közzé éves munkaprogramjaiban.
Ezeket az igazgatási tanács folyamatosan ellenőrzi. Az ellenőrzés fő eszköze az
éves jelentés.
1.5.        A javaslat/kezdeményezés
indoklása 
1.5.1.     Rövid vagy hosszú távon
kielégítendő szükséglet(ek) 
Lehetővé
tenni az EMSA számára, hogy többéves szerződéseket kössön és kidolgozza a
szükséges költségvetési terveket.
1.5.2.     Az uniós részvételből adódó
többletérték
Az
uniós részvételt az EMSA-t létrehozó, módosított 1406/2002/EK rendelet rögzíti;
ez a javaslat a hatékonyabb tervezés és az uniós források hatékonyabb
felhasználásának lehetővé tételével teremt többletértéket.
1.5.3.     Hasonló korábbi tapasztalatok
tanulságai
Az
EMSA 2008-as értékelése, valamint az uniós ügynökségek 2009-es általános
értékelése is igazolta, hogy az ügynökség hozzáadott értéket teremt. 
A
Bizottság 2011 májusában nyújtotta be a 2038/2006/EK rendelet 8. cikke szerinti
félidős értékelést a COM(2011) 286 hivatkozási szám alatt.
A
Bizottság Belső Ellenőrzési Szolgálata 2009-ben végezte el az olajszennyezés-elhárító
hajók hálózatának ellenőrzését.
1.5.4.     Összhang és lehetséges
szinergia egyéb eszközökkel
A
javaslat összhangban van az uniós tengerbiztonsági politikával és
jogszabályokkal, különösen az EMSA létrehozásáról szóló, az ügynökség megbízatásának
felülvizsgálatára vonatkozó 100/2013/EU rendelettel. Ez a dokumentum a 2013
végén hatályát vesztő 2038/2006/EK rendeletet követő jogi szabályozásra tesz
javaslatot.
1.6.        Az intézkedés és a pénzügyi
hatás időtartama 
x A javaslat/kezdeményezés határozott
időtartamra vonatkozik 
–     
x A javaslat/kezdeményezés időtartama: 2014.01.01–2020.12.31.
–     
x A pénzügyi hatás 2014-től 2020-ig tart (valamint a fennmaradó
kifizetések)
o A javaslat/kezdeményezés határozatlan
időtartamra vonatkozik
1.7.        Tervezett irányítási
módszer(ek)[26] 
¨ Centralizált irányítás közvetlenül a Bizottság által 
x Centralizált irányítás közvetetten a következőknek történő hatáskör-átruházással:
–     
¨  végrehajtó ügynökségek 
–     
x a Közösségek által létrehozott szervek[27] 
–     
¨  tagállami közigazgatási/közfeladatot ellátó szervek 
–     
¨  az Európai Unióról szóló szerződés V. címe értelmében külön
intézkedések végrehajtásával megbízott, a költségvetési rendelet 49. cikke
szerinti vonatkozó jogalapot megteremtő jogi aktusban meghatározott személyek 
¨ Megosztott irányítás
a tagállamokkal 
¨ Decentralizált irányítás harmadik országokkal 
¨ Nemzetközi szervezetekkel közös
irányítás (nevezze meg)
2.           IRÁNYÍTÁSI INTÉZKEDÉSEK 
2.1.        A nyomon követésre és a
jelentéstételre vonatkozó rendelkezések 
Ismertesse a
rendelkezések gyakoriságát és feltételeit.
Minden
uniós ügynökség tevékenységeit szigorú ellenőrzési rendszer felügyeli, amelynek
részét képezik a belső ellenőrzési lehetőségek, a Bizottság Belső Ellenőrzési
Szolgálata, az igazgatási tanács, a Bizottság, a Számvevőszék és a
költségvetési hatóság. E rendszer az EMSA alapító rendeletében rögzítetteknek
megfelelően továbbra is érvényben van.
2.2.        Irányítási és
kontrollrendszer 
2.2.1.     Felismert kockázat(ok) 
Nincs(enek).
2.2.2.     Tervezett ellenőrzési mód(ok) 
Tárgytalan.
2.3.        A csalások és a
szabálytalanságok megelőzésére vonatkozó intézkedések 
Tüntesse fel a meglévő
vagy tervezett megelőző és védintézkedéseket.
A
csalás elleni intézkedések az EMSA alapító rendeletének 20. cikke értelmében
továbbra is érvényben maradnak. Emellett a javaslat az Unió pénzügyi érdekeinek
védelméről szóló, külön cikket tartalmaz.
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
3.1.        A kiadások a többéves
pénzügyi keret mely fejezetét/fejezeteit és a költségvetés mely kiadási
tételét/tételeit érintik? 
·      Jelenlegi költségvetési kiadási tételek 
A többéves pénzügyi keret fejezetei, azon belül
pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám [Megnevezés………………………...……….] || diff./nem diff. előirányzat([28]) || EFTA-országoktól[29] || tagjelölt országoktól[30] || harmadik országoktól || a költségvetési rendelet 18. cikke (1) bekezdésének aa) pontja értelmében 
 1a || 06 02 03 02 [Hozzájárulás a III. EMSA-címhez: Szennyezés elleni intézkedések] || Diff. előirányzat || IGEN || NEM || NEM || NEM 
3.2.        A kiadásokra gyakorolt
becsült hatás 
3.2.1.     A kiadásokra gyakorolt becsült
hatás összegzése 
millió EUR (három tizedesjegyig), jelenlegi árakon
 A következő többéves pénzügyi keret fejezete: || 1 || Intelligens és inkluzív növekedés || 
 || Főigazgatóság: Mobilitáspolitikai és Közlekedési Főigazgatóság ||   ||   || 2014 || 2015 || 2016 || 2017 || 2018 || 2019 || 2020 || ÖSSZESEN 
 ||  Operatív előirányzatok ||   ||   ||   ||   ||   ||   ||   ||   
 || Költségvetési tétel száma: 06 02 03 02 || Kötelezettségvállalási előirányzatok || (1) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Kifizetési előirányzatok || (2) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 || Bizonyos egyedi programok keretéből finanszírozott igazgatási jellegű előirányzatok[31] ||   ||   ||   ||   ||   ||   ||   ||   
 || Költségvetési tétel száma: n.a. ||   || (3) || 0 || 0 || 0 || 0 || 0 || 0 || 0 || 0 
 || ÖSSZES előirányzat a következő főigazgatóság számára: Mobilitáspolitikai és Közlekedési Főigazgatóság || Kötelezettségvállalási előirányzatok || = 1 + 3 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Kifizetési előirányzatok || = 2 + 3 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  Operatív előirányzatok ÖSSZESEN || Kötelezettségvállalási előirányzatok || (4) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Kifizetési előirányzatok || (5) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  Bizonyos egyedi programok keretéből finanszírozott igazgatási előirányzatok ÖSSZESEN || (6) || 0 || 0 || 0 || 0 || 0 || 0 || 0 || 0 
 || A többéves pénzügyi keret 1. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || = 4 + 6 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Kifizetési előirányzatok || = 5 + 6 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 A többéves pénzügyi keret fejezete: || 5 || „Igazgatási kiadások” 
millió EUR (három tizedesjegyig)
   ||   ||   || 2014 || 2015 || 2016 || 2017 || 2018 || 2019 || 2020 || ÖSSZESEN 
 Főigazgatóság: Mobilitáspolitikai és Közlekedési Főigazgatóság || 
  Humánerőforrás || 0 || 0 || 0 || 0 || 0 || 0 || 0 || 0 
  Egyéb igazgatási kiadások || 0 || 0 || 0 || 0 || 0 || 0 || 0 || 0 
 Mobilitáspolitikai és Közlekedési Főigazgatóság ÖSSZESEN || Előirányzatok || 0 || 0 || 0 || 0 || 0 || 0 || 0 || 0 
 A többéves pénzügyi keret 5. FEJEZETÉHEZ tartozó előirányzatok ÖSSZESEN || Összes kötelezettségvállalási előirányzat = Összes kifizetési előirányzat || 0 || 0 || 0 || 0 || 0 || 0 || 0 || 0 
millió EUR (három tizedesjegyig)
   ||   ||   || 2014 || 2015 || 2016 || 2017 || 2018 || 2019 || 2020 || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 Kifizetési előirányzatok || 19,926 || 22,239 || 23,318 || 20,245 || 23,268 || 23,833 || 25,175 || 158,004 
3.2.2.     Az operatív előirányzatokra
gyakorolt becsült hatás 
–     
¨  A javaslat/kezdeményezés nem vonja maga után operatív előirányzatok
felhasználását. 
–     
x A javaslat/kezdeményezés az alábbi operatív előirányzatok
felhasználását vonja maga után:
Kötelezettségvállalási előirányzatok, millió EUR
(három tizedesjegyig)
 Tüntesse fel a célkitűzéseket és a teljesítéseket   ò ||   ||   || 2014 || 2015 || 2016 || 2017 || 2018 || 2019 || 2020 || ÖSSZESEN 
 TELJESÍTÉSEK 
 Teljesítések típusa || Teljesítések átlagos költsége || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma összesen || Összes költség 
 A közlekedésbiztonság javítása ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Szennyezéselhárító hajók hálózata[32] || Egyszerre történő bevetésre rendelkezésre álló hajók száma || Kb. 0,95 millió EUR / hajó / év || 19 || 15,620 || 19 || 16,150 || 19 || 17,100 || 19 || 17,600 || 19 || 19,975 || 19 || 20,000 || 19 || 21,000 || 19 || 127,445 
 CleanSeaNet || Évente feldolgozott műholdfelvételek száma || Kb. 2,05 EUR / műholdfelvétel || 2000 || 3,605 || 2000 || 3,850 || 2000 || 3,900 || 2000 || 4,550 || 2000 || 4,050 || 2000 || 4,350 || 2000 || 4,400 || 14,000 || 28,705 
 Együttműködés és koordináció / Tájékoztatás || Tagállamokkal közös tevékenységek, többek között képzések és tanulmányok || Nem számszerűsíthető || N.A. || 0,450 || N.A. || 0,600 || N.A. || 0,600 || N.A. || 0,650 || N.A. || 0,650 || N.A. || 0,700 || N.A. || 0,700 || N.A. || 4,350 
 ÖSSZES KÖLTSÉG ||   || 19,675 ||   || 20,600 ||   || 21,600 ||   || 22,800 ||   || 24,675 ||   || 25,050 ||   || 26,100 ||   || 160,500 
3.2.3.     Az igazgatási előirányzatokra
gyakorolt becsült hatás
3.2.3.1.  Összegzés 
–     
x A javaslat/kezdeményezés nem vonja maga után igazgatási előirányzatok
felhasználását. 
–     
o  A javaslat/kezdeményezés az alábbi igazgatási előirányzatok
felhasználását vonja maga után:
millió EUR (három
tizedesjegyig)
   || 2014 || 2015 || 2016 || 2017 || 2018 || 2019 || 2020 || ÖSSZESEN 
 A többéves pénzügyi keret 5. FEJEZETE ||   ||   ||   ||   ||   ||   ||   ||   
 Humánerőforrás || 0 || 0 || 0 || 0 || 0 || 0 || 0 || 0 
 Egyéb igazgatási kiadások || 0 || 0 || 0 || 0 || 0 || 0 || 0 || 0 
 A többéves pénzügyi keret 5. FEJEZETÉNEK részösszege || 0 || 0 || 0 || 0 || 0 || 0 || 0 || 0 
 ÖSSZESEN || 0 || 0 || 0 || 0 || 0 || 0 || 0 || 0 
3.2.3.2.   Becsült humánerőforrás-szükségletek

–     
x A javaslat/kezdeményezés nem igényel humánerőforrást. 
–     
o  A javaslat/kezdeményezés az alábbi humánerőforrás-igénnyel jár:
3.2.4.     A jelenlegi többéves pénzügyi
kerettel való összeegyeztethetőség 
–     
o  A javaslat/kezdeményezés összeegyeztethető a jelenlegi többéves
pénzügyi kerettel.
–     
¨  A javaslat/kezdeményezés miatt szükséges a többéves pénzügyi keret
vonatkozó fejezetének átprogramozása.
Fejtse ki, miként kell átdolgozni a pénzügyi keretet:
tüntesse fel az érintett költségvetési tételeket és a megfelelő összegeket.
A javaslat a 2014–2020 közötti többéves pénzügyi
keretre vonatkozik.
–     
¨  A javaslat/kezdeményezés miatt szükség van a rugalmassági eszköz
alkalmazására vagy a többéves pénzügyi keret felülvizsgálatára[33].
Fejtse ki a szükségleteket: tüntesse fel az érintett
költségvetési tételeket és a megfelelő összegeket.
3.2.5.     Harmadik felek részvétele a
finanszírozásban 
–     
A javaslat/kezdeményezés az alábbi becsült
társfinanszírozást irányozza elő:
előirányzatok millió EUR (három tizedesjegyig)
   || 2014 || 2015 || 2016 || 2017 || 2018 || 2019 || 2020 || Összesen 
 Norvégia és Izland EFTA-hozzájárulásának kiszámítása: a költségvetés 2 %-a || 0,472 || 0,407 || 0,466 || 0,407 || 0,481 || 0,481 || 0,496 || 3,210 
 Társfinanszírozott előirányzatok ÖSSZESEN || 20,147 || 21,007 || 22,066 || 23,207 || 25,156 || 25,531 || 26,596 || 163,710 
3.3.        A bevételre gyakorolt becsült
pénzügyi hatás 
–      A javaslatnak/kezdeményezésnek nincs pénzügyi hatása a bevételre.
[1]               Az
Európai Tengerbiztonsági Ügynökség létrehozásáról szóló, 2002. június 27-i 1406/2002/EK
európai parlamenti és tanácsi rendelet (HL L 208., 2002.8.5., 1. o.).
[2]               A 2004.
március 31-i 724/2004/EK európai parlamenti és tanácsi rendelet (HL L 129., 2004.4.31.,
1. o.)
[3]               A hajók
által okozott szennyezés elleni fellépés területén az Európai Tengerészeti
Biztonsági Ügynökség cselekvéseinek többéves finanszírozásáról és az 1406/2002/EK
rendelet módosításáról szóló, 2006. december 18-i 2038/2006/EK európai
parlamenti és tanácsi rendelet (HL L 394., 2006.12.30., 1. o., lásd még:
helyesbítés, HL L 30., 2007.2.3., 12. o.).
[4]               Az „Európa
2020 stratégia költségvetése” COM(2011) 500 és COM(2011) 398, 2011.6.29.
[5]               Mindkét
cselekvési terv megtekinthető az EMSA honlapján:      
http://www.emsa.europa.eu/opr-documents/action-plans.html

[6]               A
dokumentum megtekinthető az EMSA honlapján:     
http://www.emsa.europa.eu/documents/item/145-emsa-5-year-strategy.html

[7]               COM(2010)
611, 2010.10.28.
[8]               Az
Európai Tengerbiztonsági Ügynökség létrehozásáról szóló 1406/2002/EK rendelet
módosításáról szóló, 2013. január 15-i 100/2013/EU európai parlamenti és
tanácsi rendelet (HL L 39., 2013.2.9., 30. o.)
[9]               A hajók
által okozott szennyezésről és a jogsértésekre alkalmazandó szankciók
bevezetéséről szóló, 2005. szeptember 7-i 2005/35/EK európai parlamenti és
tanácsi irányelv (HL L 255., 2005.9.30., 11. o.).
[10]             A
közösségi Polgári Védelmi Mechanizmus kialakításáról szóló, 2007. november 8-i 2007/779/EK
tanácsi határozat (HL L 314., 2007.12.1., 9. o.).
[11]             COM(2011) 286,
2011.5.23.
[12]             Az EMSA hozzájárulására vonatkozó információkat lásd: http://www.emsa.europa.eu/opr-documents/item/617-multi-annual-funding-mid-term-report-emsas-contribution.html 
[13]             HL C […],
[…], […] o.
[14]             HL C […],
[…], […] o.
[15]             HL C […],
[…], […] o.
[16]             HL L 208.,
2002.8.5., 1. o.
[17]             HL L 129.,
2004.4.31., 1. o.
[18]             HL L 39., 2013.2.9.,
30. o.
[19]             HL L 394.,
2006.12.30., 1. o.
[20]             HL L 314.,
2007.12.1., 9. o.
[21]             HL L 312.,
1995.12.23., 1. o.
[22]             HL L 292.,
1996.11.15., 2. o.
[23]             HL L 136.,
1999.5.31., 1. o.
[24]             Tevékenységalapú
irányítás: ABM (Activity-Based Management) – Tevékenységalapú költségvetés-tervezés:
ABB (Activity Based Budgeting).
[25]             A
költségvetési rendelet 49. cikke (6) bekezdésének a) vagy
b) pontja szerint.
[26]             Az egyes
igazgatási módszerek ismertetése, valamint a költségvetési rendeletben szereplő
megfelelő hivatkozások megtalálhatók a Költségvetési Főigazgatóság honlapján: http://www.cc.cec/budg/man/budgmanag/budgmanag_en.html
[27]             A
költségvetési rendelet 185. cikkében előírt szervek.
[28]             D =
differenciált / ND = nem differenciált előirányzat.
[29]             EFTA:
Európai Szabadkereskedelmi Társulás. 
[30]             Tagjelölt
országok és adott esetben a potenciális nyugat-balkáni tagjelölt országok.
[31]             Technikai
és/vagy igazgatási segítségnyújtás, valamint uniós programok és/vagy
intézkedések végrehajtásához biztosított támogatási kiadások (korábban:
BA-tételek), közvetett kutatás, közvetlen kutatás.
[32]             Ez
tartalmazza egyrészt a tengeri gyakorlatok összegeit, másrészt a néhány meglévő
hajó olaj- és gázipari létesítmények által okozott tengerszennyezés
elhárítására történő alkalmassá tételét célzó 6,02 millió EUR-t.
[33]             Lásd az
intézményközi megállapodás 19. és 24. pontját.